32003R1213
L 169/27
ОФИЦИАЛЕН ВЕСТНИК НА ЕВРОПЕЙСКИЯ СЪЮЗ
РЕГЛАМЕНТ (ЕО) № 1213/2003 НА КОМИСИЯТА
от 7 юли 2003 година
за изменение на приложение I към Регламент (ЕО) № 304/2003 на Европейския парламент и на Съвета относно износ и внос на опасни химически вещества
(текст от значение за ЕИО)
КОМИСИЯТА НА ЕВРОПЕЙСКИТЕ ОБЩНОСТИ,
като взе предвид Договора за създаване на Европейската общност,
като взе предвид Регламент (ЕО) № 304/2003 на Европейския парламент и на Съвета от 28 януари 2003 г. относно износа и вноса на опасни химически вещества (1), и по-специално член 22, параграф 1 от него,
като има предвид, че:
(1)
Регламент (ЕО) № 304/2003 прилага принципите на Ротердамската конвенция относно процедурата за даване и получаване на предварително обосновано съгласие (ПОС) за някои опасни химически вещества и пестициди в международната търговия, подписана на 11 септември 1998 г. и одобрена от Общността с Решение 2003/106/ЕО на Съвета (2). В очакване на влизането в сила на тази конвенция, Регламент (ЕО) № 304/2003 прилага също временната процедура за ПОС, установена от Резолюция по временно уреждане на въпросите, която е залегнала в Заключителния акт на Дипломатическата конференция, на която е приета конвенцията.
(2)
Приложение I към Регламент (ЕО) № 304/2003 се състои от три части, които съдържат съответно списък на химическите вещества, обект на процедурата за уведомяване при износ, списък на химикалите, за които е необходимо уведомяване за ПОС и списък на химическите вещества, които подлежат на процедура за ПОС съгласно Ротердамската конвенция.
(3)
В светлината на ревизиране според законодателството на Общността на някои неотдавнашни последни регулаторни действия, насочени към забраната или строгото ограничаване на дадени химическите вещества, се налага известен брой химически вещества да се добавят към списъка на химическите вещества от част 1 и част 2 на приложение I към Регламент (ЕО) № 304/2003 г.
(4)
На своята 9-та сесия от 30 септември до 4 октомври 2002 г. Междуправителствената комисия по конвенцията (МКК) решава, че химикалът монокротофос също трябва да бъде обект на временно действащата процедура за получаване на ПОС. Съответно, монокротофос трябва да бъде добавен към списъка на химическите вещества в част 3 на приложение I към Регламент (ЕО) № 304/2003 г. и съществуващият ред за него в част 1 трябва да бъде изменен.
(5)
Приложение I към Регламент (ЕО) № 304/2003 г. следва съответно да се измени.
(6)
Мерките, предвидени в настоящия регламент, са в съответствие със становището на комитета, създаден съгласно член 29 от Директива 67/548/ЕИО на Съвета (3), последно изменена с Регламент (ЕО) № 807/2003 (4),
ПРИЕ НАСТОЯЩИЯ РЕГЛАМЕНТ:
Член 1
Приложение I към Регламент (ЕО) № 304/2003 г. се изменя в съответствие с приложението към настоящия регламент.
Член 2
Настоящият регламент влиза в сила на 20-я ден след датата на публикуването му в Официален вестник на Европейския съюз.
Настоящият регламент е задължителен в своята цялост и се прилага пряко във всички държави-членки.
Съставено в Брюксел на 7 юли 2003 година.